Zápisnica   č. 1/2009
napísaná zo  zasadnutia Obecného zastupiteľstva v Župkove 

dňa 30.  januára   2009
Prítomní:


Starosta obce  :
 Ing. Ján Tomáš

Poslanci OZ   :
1. Barbora Emil

2. Karnasová Ľubica




3. Mádela Ján




4. Repiský Jozef

5. Repiský Rudolf Ing.

6. Stredáková Ľudmila Ing.

7. Valenta Vladimír

Kontrolór obce  :
Melišová Lýdia

Pracovníci obce :
Valentová Anna, Repiská Ľubica

Hostia
      :
podľa prezenčnej listiny

Zasadnutie obecného zastupiteľstva  otvoril a viedol starosta obce Ing. Ján Tomáš. Konštatoval, že zasadnutie bolo zvolané v zmysle § 12 zák. č. 369/90 Zb. o obecnom  zriadení s určením miesta, času  a programu rokovania. Konštatoval, že OZ má 7 členov, z toho sú prítomní 7, a preto vyhlásil OZ za uznášania schopné.

     P r o g r a m :
1.Otvorenie

2.Voľba návrhovej komisie, určenie zapisovateľa a overovateľov zápisnice

3.Kontrola plnenia uznesení

4.VZN č. 1/2009 o používaní zábavnej pyrotechniky na území obce
5.Novela zákona o sociálnych službách – opatrovateľská služba

6.Správa o kontrolnej činnosti

7. Upravený rozpočet za rok  2008 
8.Aktuálne otázky rozvoja obce
9.Interpelácie poslancov

10.Interpelácie občanov

11.Návrh na uznesenie

12.Záver
Pripomienky k navrhovanému programu neboli žiadne, preto sa pristúpilo k rokovaniu
1. Otvorenie

Zasadnutie otvoril a viedol starosta obce Ing. Ján Tomáš
2. Voľba návrhovej komisie, určenie zapisovateľa a overovateľov zápisnice

 Do návrhovej komisie boli jednohlasne zvolení Ing. Ľudmila Stredáková, Emil Barbora, Ing. Rudolf Repiský.Za overovateľov zápisnice Ján Mádela, Vladimír Valenta. Za zapisovateľku  bola určená Ľubica Repiská.

3. Kontrola plnenia uznesení


Referoval starosta obe Ing. J. Tomáš. Informoval poslancov o uzneseniach č. 73/2008  – 97/2008, ktoré OZ prijalo na zasadnutí 12.12.2008. Obecné zastupiteľstvo prijalo

u z n e s e n i e  č. 1/2009:

Obecné zastupiteľstvo

A/ B e r i e    na     v e d o m i e  kontrolu plnenia uznesení č. 73/2008  – 97/2008
B/ K o n š t a t u j e , že uznesenia č. 73/2008  – 97/2008 prijaté na zasadnutí OZ dňa 12. 12. 2008 sa časovo plnia resp. sú splnené.
4. VZN č. 1/2009 o používaní zábavnej pyrotechniky na území obce

Referoval starosta obce. Poslanci obdržali v pracovnom materiáli návrh VZN o používaní zábavnej pyrotechniky... .Obecné zastupiteľstvo prijalo

u z n e s e n i e  č. 2/2009:

Obecné zastupiteľstvo

A/ B e r i e   n a    v e d o m i e  návrh VZN č. 1/2009 o používaní zábavnej pyrotechniky na území obce
B/ S ch v a ľ u j e   VZN č. 1/2009 o používaní zábavnej pyrotechniky na území obce
5. Novela zákona o sociálnych službách – opatrovateľská služba


Referoval starosta obce Ing. Ján Tomáš. Od 1.1.2009 platí zákon č. 488/2008 Z.z.o sociálnych službách, ktorý ruší zák. č. 195/1998 Z.z. Z neho vyplývajú pre obce rôzne úlohy napr. Obec je povinná do 60 dní odo dňa doručenia žiadosti občana zabezpečiť mu opatrovateľskú službu, príp. umiestnenie v zariadení poskytujúcom opatrovateľskú službu, hradí poplatky u lekára. Obec je povinná uzavrieť zmluvu s posudkovým lekárom, ktorý bude vypracovávať komplexný posudok o občanovi ako podklad pre vydanie rozhodnutia o opatrovateľskej službe a pod.
Obecné zastupiteľstvo prijalo

u z n e s e n i e  č. 3/2009:

Obecné zastupiteľstvo

A/ B e r i e    n a   v e d o m i e  informáciu starostu obce o  zák. č. 488/2008 o sociálnych službách

6. Správa o kontrolnej činnosti

Referovala kontrolórka obce Lýdia Melišová, oboznámila poslancov o vykonanej kontrolnej činnosti za rok 2008. Obecné zastupiteľstvo prijalo
u z n e s e n i e  č. 4/2009

Obecné zastupiteľstvo

A/ B e r i e    n a   v e d o m i e  správu  kontrolórky obce o kontrolnej činnosti za rok 2008

7. Upravený rozpočet za r. 2008 
Informovala ekonómka Anna Valentová o upravenom rozpočte na skutočnosť za rok 2008.

 Príjmová časť: Bežný rozpočet bol vo výške 13 652 tis. Sk, kapitálový rozpočet vo výške 11 tis. Sk, finančná operácia : zostatok fin. prostriedkov ZŠ 876 tis. Sk, úver OTP vo výške  1 827 tis. Sk a ŠFRB vo výške 25 763 tis. Sk. Celkom príjmová časť 42 129 tis. Sk. Príjem ZŠ s MŠ 20 tis. Sk
Výdavková časť: OcU – bežný výdaj 4 921 tis. Sk, kapitálový výdaj vo výške 218 tis. Sk, kapitálový výdavok OTP 1 827 tis. Sk,  kapitálový výdavok ŠFRB 25 763 Tis. Sk, finančná operácia: akcie VO 131 tis. Sk. Výdavky OcU celkom: 32 860 tis. Sk, výdavok ZŠ s MŠ 9 171 tis. Sk. 
Celková rekapitulácia: Príjmy –    42 149 tis.Sk

                                        Výdavky – 42 031 tis.Sk

                                        Prebytok -      118 tis Sk

Účtovný zisk z roku 2008: ( medzi nákladmi 5... a výnosmi 6..a časovým rozlíšením)

                                            Za OcÚ: výnosy –                          6 688 tis. Sk

                                                           náklady –                         6 406 tis. Sk

                                                           výsledok hospodárenia:   + 282 tis. Sk

                  Podnikateľská činnosť: výnosy –                             458 tis. Sk

                                                           náklady –                            417 tis. Sk

                                                          výsledok hospodárenia:     + 41 tis. Sk

    Celkom hospodársky výsledok za obec Župkov: 282 + 41= + 323 tis. Sk   

    Obecné zastupiteľstvo prijalo
u z n e s e n i e  č. 5/2009:

Obecné zastupiteľstvo

A/ B e r i e    n a   v e d o m i e  informáciu o upravenom rozpočte za rok 2008
B/ S c h v a ľ u j e   upravený rozpočet obce za rok 2008

8. Aktuálne otázky rozvoja obce

*Informoval poslancov o priebehu prác na výstavbe bytových domov, o projekte rekonštrukcie ZŠ s MŠ. 
*V oblasti pozemkových úprav plánuje zvolať komisiu a začne sa príprava stanoviska na PD. Od r. 2010 by sa malo začať s prideľovaním pozemkov.
* Ďalej informoval, že 21.3.2009 sa koná 1. kolo volieb prezidenta, príp. 4.4.2009 sa bude konať 2. kolo. Obec tvorí jeden volebný okrsok, volebnou miestnosťou je zasadačka OcÚ. Zapisovateľkou okrskovej volebnej komisie bude menovaná p. Ľubica Repiská 
*Informoval o možnosti získať dotáciu pre TJ z Min. financií z výnosu hazardných hier. 
*Predložil žiadosť  TJ Partizán Župkov o poskytnutie dotácie na I. polrok 2009 vo výške 1659,70 EUR / 50 tis. Sk/ na účel výchovy a rozvoja telesnej kultúry. 
*Informoval, že pohreb nebohého Jozefa Pána, posledne bytom Župkov č. 122 bol financovaný obcou. Náklady predstavovali cca 9 tis. Sk. Obec si uplatnila pohľadávku na Okresnom súde cez dedičské konanie. 

* Informoval, že obec si uplatnila pohľadávku za umiestnenie nebohého Antona Podskalku posledne bytom Župkov č. 140 do DDS Veľké Pole  vo výške cca 37 tis. Sk v dedičskom konaní. Nebohý býval v drevenici, na LV je zapísaná ako vlastníčka sestra nebohého. p. Karolína Urbanová – bytom v ČR. Ponúkla ako náhradu za pohľadávku uvedený dom, ktorý by obec prezentovala ako historický dvor - ľudovú architektúru.  
* Na poslednom zasadnutí OZ zaznela pripomienka na rozšírenie predajne potravín COOP Jednota. Starosta písomne požiadal o stanovisko, k dnešnému dňu ešte odpoveď neprišla.

* Bývalá predajňa potravín v Hornom Župkove je dlhšiu dobu zatvorená. Občania musia za základnými potravinami cestovať do Dolného Župkova.

O začatie prevádzkovať predajňu prejavila záujem občianka Emília Eržiaková. Obec víta takúto aktivitu. Záleží však na majiteľovi objektu, či ho prenajme žiadateľke a dôjde k dohode žiadateľa s prenajímateľom.

* starosta obce požiadal ekonomicko-právnu komisiu o dopracovanie zásad hospodárenia s majetkom obce, o vypracovanie smernice o účtovníctve, poradenstvo pri programovom účtovníctve. Informoval, že sa bude konať zasadnutie komisie na vyhodnotenie žiadateľov o byt v nových bytových domoch. Termín bude členom komisie oznámený.

* starosta poďakoval všetkým za pomoc pri akcii „ 5O. výročia začatia vyučovania na ZŠ“.          Obecné zastupiteľstvo prijalo

u z n e s e n i e  č. 6/2009:
Obecné zastupiteľstvo 
A/ B e r i e   n a  v e d o m i e  

1.  Informáciu starostu obce o aktuálnych otázkach rozvoja obce

2. Žiadosť TJ Partizán Župkov o poskytnutie dotácie na I. polrok 2009na účel výchovy a rozvoja telesnej kultúry vo výške 1659,70 EUR
B/ S c h v a ľ u j e   Žiadosť TJ Partizán Župkov o dotáciu na účel výchovy a rozvoja telesnej kultúry vo výške  1659,70 EUR

9. Interpelácie poslancov
Ľubica Karnasová sa informovala, do kedy je  požiadavka neskoršieho posunu autobusového spoja o 15,20 aktuálna.
Starosta – podľa dohody s SAD, autobus začne premávať v pôvodnom čase podľa 

                požiadavky občanov od 1. marca 2009
10. Interpelácie občanov

 - - - - - - - - - - - - - - - - -
11. Z á v e r 

Nakoľko viac bodov programu nebolo, starosta obce zasadnutie obecného zastupiteľstva ukončil.

Zápisnica po prečítaní schválená a podpísaná.









Ing. Ján Tomáš










Starosta obce

Overovatelia zápisnice

                  Ján Mádela      

                    .......................................

Vladimír Valenta                                          .............. .........................

